b'\n_START_ARTICLE_\nBurulska razjeda\n_START_SECTION_\nVzrok\n_START_PARAGRAPH_\nM. ulcerans izlo\xc4\x8da toksin, znan kot mikolakton, ki negativno vpliva na delovanje imunskega sistema in povro\xc4\x8da celi\xc4\x8dno smrt. Bakterije iz iste dru\xc5\xbeine povzro\xc4\x8dajo tudi tuberkulozo in gobavost (M. tuberculosis in M. leprae). Ni znano, kako se bolezen \xc5\xa1iri. Pri \xc5\xa1irjenju bolezni so morda prisotni tudi vodni viri. V letu 2013 \xc5\xa1e ni bilo u\xc4\x8dinkovitega cepiva.\n_START_SECTION_\nZdravljenje\n_START_PARAGRAPH_\nPri zgodnjem zdravljenju osem tednov z antibiotiki je u\xc4\x8dinkovitost zdravljenja 80-%. Pri zdravljenju se pogosto uporabljata zdravili rifampicin in streptomicin. Namesto streptomycina se v\xc4\x8dasih uporabljata klaritromicin ali moksifloksacin. Druga zdravljenja lahko vklju\xc4\x8dujejo izrezovanje razjede. Ko je oku\xc5\xbeba ozdravljena, se na prizadetem obmo\xc4\x8dju obi\xc4\x8dajno pojavlja brazgotina.\n_START_SECTION_\nEpidemiologija\n_START_PARAGRAPH_\nBurulska razjeda se najpogosteje pojavlja v ruralnih podro\xc4\x8djih podsaharske Afrike, \xc5\xa1e posebej v Slonoko\xc5\xa1\xc4\x8deni obali, pojavlja pa se tudi v Aziji, na podro\xc4\x8dju zahodnega Pacifika in v Amerikah. Primeri bolezni so bili zaznani v 32 dr\xc5\xbeavah. Vsako leto se pojavi pet do \xc5\xa1est tiso\xc4\x8d primerov. Bolezen se prav tako pojavlja pri \xc5\xa1tevilnih \xc5\xbeivalih. Prvi je bolezen opisal Albert Ruskin Cook leta 1897.'